યુટિલિટી ડેસ્કઃ હવેથી તમને સિલિન્ડરમાં ગેસ ભરાવવા માટે કોઇ મુશ્કેલી નહીં થાય, તેમજ સિલિન્ડર બ્લાસ્ટ થવા જેવી ઘટનાઓ પણ નહીં ઘટે. માર્કેટમાં એવો સિલિન્ડર આવી ગયો છે, જે બ્લાસ્ટ પ્રૂફ છે. તેને એવા મટિરિયલમાંથી બનાવવામાં આવ્યો છે, જે સિલિન્ડરમાં બ્લાસ્ટ નહીં થવા દે. ક્યારેય પણ આવી સ્થિતિ ઉભી થાય તો પણ સિલિન્ડરની અંદર જ આ મટિરિયલ ગેસના પ્રભાવને ખતમ કરી નાંખશે. સાથે જ તે ટ્રાન્સપરન્ટ છે. એટલે કે તમે જોઇ શકશો કે ગેસ ક્યારે ખતમ થવાનો છે. પ્રાઇવેટ કંપની આ પ્રકારના સ્પેશિયલ ગેસ સિલિન્ડર લોન્ચ કરી ચૂકી છે. સામાન્ય જનતા માટે કનેક્શન પ્રક્રિયા શરૂ કરી દેવામા આવે છે.